**VÁLLALKOZÁSI SZERZŐDÉS** *tervezet*

*az oroszlányi Ebrendészeti telepre irodakonténer biztosítása (szaniter felszereltséggel: wc, mosdó, zuhanyzó, bojler, telepítésének* ***kivitelezésére***

amely létrejött *egyrészről*

**Oroszlány Város Önkormányzata** (székhelye: 2840 Oroszlány, Rákóczi Ferenc út 78., statisztikai jelzőszáma: 15729631-8411-321-11, adószáma: 15729631-2-11, bankszámlaszáma: 12028003-00254374-00100004; képviselője: Lazók Zoltán polgármester), mint megrendelő (a továbbiakban: **Megrendelő**),

*másrészről*

a **…** (rövid neve: **…**; cg. …, székhelye: ...; adószáma: ..; bankszámlaszáma: …; képviseli: … ügyvezető), mint ajánlattevő tervező (továbbiakban: **Vállalkozó**), a továbbiakban együttesen **Felek** között az alábbiak szerint:

1. **Előzmények**
2. **Megrendelő**, mint ajánlatkérő a közbeszerzési eljárásrendjének megfelelően, a honlapján megjelentetett ajánlattételi felhívással ajánlatot kért az oroszlányi Ebrendészeti telepre szaniterfelszereltséggel ellátott irodakonténer beszerzésére, telepítésére. A felhívásra … db ajánlat érkezett.

Az ajánlattételi felhívásra a **Vállakozó** ajánlatot tett, melyet **Megrendelő** – mint a legkedvezőbbet – elfogadott, ennek alapján kerül sor a **Felek** jelen szerződéskötésére.

A **Megrendelő** megrendeli, a **Vállalkozó** elvállalja az oroszlányi Ebrendészeti telepre irodakonténer biztosítása (szaniter felszereltséggel: wc, mosdó, zuhanyzó, bojler) telepítésének kivitelezésére az alábbi részletes tartalommal és feltételek szerint.

1. **A szerződés tárgya**
2. **Megrendelő** a jelen szerződés aláírásával megrendeli **Vállalkozó**tól a jelen szerződés **I.1. pont**ja szerinti Ajánlattételi felhívásban részletezett kivitelezési munkákat.
3. **Vállalkozó** a jelen szerződés aláírásával vállalja, hogy a **Megrendelő** által igényelt és a jelen szerződés **II.1. pont**jában meghatározott kivitelezési munkát szakszerűen ellátja.
4. **Vállalkozó** részletes feladata:

A munkák műszaki tartalma és mennyiségei: a szerződés **II.1. pont**ja szerinti Ajánlattételi felhívásban részletezett munkálatok.

Teljesítés helyszíne: **Oroszlány, Bokodi út 7/a. szám és 4700/7 hrsz.** alatti ingatlan.

**Vállalkozó** a kivitelezést az építőipari kivitelezési tevékenységről szóló 191/2009. (IX.15.) Kormányrendelet szerint végzi

**Vállalkozó** felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről, a hulladékok rendszeres elszállításáról.

**Megrendelő** köteles a munkaterületet rendszeresen ellenőrizni, az eltakarásra kerülő munkarészeket a **Vállalkozó** előzetes jelzése alapján szemrevételezni és észrevételeit **Vállalkozóval** egyeztetni.

**Vállalkozó** köteles az eltakarásra kerülő munkarészeket **Megrendelő**nek bemutatni és **Megrendelő**t az eltakarásról legkésőbb 3 nappal korábban értesíteni.

**Vállalkozó** köteles a beépített anyagok és a beépítés minőségét igazolni és azt a kivitelezési munka során folyamatosan dokumentálni a **Megrendelő** számára.

A munka minőségének meghatározására a szerződéskötés időpontjában hatályos rendeletek, valamint a nemzeti szabványok és műszaki előírások szolgálnak.

1. A szerződés időtartama:

A munkaterület a szerződés aláírásának napjától rendelkezésre áll.

Szerződés teljesítési határideje: **2023. november 15.** (szerda) – a **Megrendelő** előteljesítést elfogad.

1. **A szerződés teljesítésében részt vevő személyek, szervezetek**
2. A szerződést a nyertes ajánlattevőként szerződő félnek, azaz a **Vállalkozó**nak kell teljesítenie.
3. **Vállalkozó** a munkát saját alkalmazottjaival látja el.
4. **Szerződést biztosító mellékkötelezettségek**
5. Késedelmi kötbér: a **nettó Vállalkozói Díj** 1 **%-a/nap.**

A **Vállalkozó** a szerződésszegés (a határidő elmulasztása, késedelembe esés) 1. napjától kezdve köteles a fenti összegű kötbért megfizetni. A kötbér összegéről a **Megrendelő** a késedelem megszűnésekor, legkésőbb azonban a teljesítési határidő lejártát követő 20. napon belül állít ki számlát, melyet a **Vállalkozó** 30 napon belül köteles a **Megrendelő** részére, a **Megrendelő** bankszámlájára történő átutalással megfizetni.

Amennyiben **Vállalkozó** a szerződés részét képező megvalósítási ütemtervtől jelentősen eltér (azaz a tervezethez képest a munkálatokban 8 napnál hosszabb csúszás következik be), **Megrendelő** jogosult a szerződést azonnali hatállyal rendkívüli felmondással megszüntetni és a munkát mással elvégeztetni, illetve meghiúsulási kötbért követelni, továbbá kártérítési igényt érvényesíteni.

A kötbér kifizetése nem érinti a **Megrendelő** azon jogát, hogy a **Vállalkozó**tól a szerződésszegéssel okozott és a kötbér összegével nem fedezett kárának megtérítését követelje.

1. **Meghiúsulási kötbér a nettó Vállalkozói Díj 20%-a.**
2. **Jótállás**
3. **Vállalkozó** garanciális (jótállási) felelősséget vállal az elvégzett munkák I. osztályú minőségben, I. osztályú új anyagokból, a terveknek és egyéb dokumentumoknak, szabványoknak és szabályzatoknak, továbbá jelen szerződésben foglaltaknak megfelelő módon, a rendeltetésszerű használatra való elvégzéséért. Garanciális (jótállási) felelőssége alapján a **Vállalkozó** köteles az általa hibásan elvégzett munkák kijavítására vagy az alkalmazott hibás anyagok cseréjére, mindenkor a szükség szerint. Garanciális (jótállási) idő: a sikeres műszaki átadás-átvételt követő **60 hónap**. Amennyiben az elvégzett munkára vagy annak valamely részére jogszabály hosszabb jótállási időt határoz meg, ott a jogszabályban meghatározott idő az irányadó.
4. A jótállási kötelezettség alapján a **Vállalkozó** köteles a hibát a **Megrendelő** által – a javításhoz szükséges időtartam biztosításával – megadott határidőn belül díjmentesen kijavítani, kivéve, ha bizonyítja, hogy a hiba a nem rendeltetésszerű használat miatt következett be. Ha **Vállalkozó** a jótállási kötelezettségének nem tesz megfelelő módon és időben eleget, akkor a **Megrendelő** jogosult a hibák kijavíttatását, illetve a hiányosságok megszüntetését – a **Vállalkozó** költségére, azaz a jótállási biztosíték terhére – mással elvégeztetni, **Vállalkozó** egyidejű írásos értesítése mellett. **Vállalkozó** köteles részt venni a műszaki átadás-átvételtől számított egy naptári év elteltével a **Megrendelő**vel egyeztetett időpontban garanciális bejáráson. Az ellenőrzés során feltárt hibákat **Vállalkozó** a jelen pont előírásai szerint köteles kijavítani.
5. **Jótállási biztosíték:** A Kbt. 134. § (3) bekezdése alapján a szerződés hibás teljesítésével kapcsolatos jótállási igények biztosítékaként (jótállási biztosíték) a **szerződés szerinti, tartalékkeret és áfa nélkül számított ellenszolgáltatás 5 %-ának megfelelő biztosíték kerül kikötésre**.

A jótállási biztosíték formája: A **Vállalkozó** a Jótállási biztosítékot a Kbt. 134. § (4) bekezdése értelmében a jótállási kötelezettség kezdetének időpontjában, azaz a teljesítésigazolás kiadásának (sikeres és hiánytalan műszaki átadás-átvételt igazoló átadás-átvételi igazolás kiadásának) napján köteles rendelkezésre bocsátani.

**Vállalkozó** az ajánlatában nyilatkozott arról, hogy a Kbt. 134. § (5) bekezdése szerint a jótállási biztosítékot határidőre a **Megrendelő** rendelkezésére bocsátja.

A Kbt. 134. § (6) bekezdés a) pontja alapján a biztosíték kikötése vonatkozásában az ajánlatkérő a közbeszerzési dokumentumokban előírja, hogy a biztosítékok az ajánlattevőként szerződő fél választása szerint nyújthatóak:

* óvadékként az előírt pénzösszegnek az ajánlatkérőként szerződő fél fizetési számlájára történő befizetésével, átutalásával,
* pénzügyi intézmény vagy biztosító által vállalt garancia vagy készfizető kezesség biztosításával,
* vagy biztosítási szerződés alapján kiállított – készfizető kezességvállalást tartalmazó – kötelezvénnyel.

**Jótállási Biztosíték felszabadítása:** A Jótállási időszak végén a **Felek** helyszíni bejárást tartanak, és megállapításaikat jegyzőkönyvben rögzítik. A rögzített hibák kijavítása után, illetve a jegyzőkönyvben foglalt megállapodásnak megfelelően a Jótállási biztosítékot **Megrendelő** részben, vagy egészben felszabadítja.

1. **Átadás-átvételi eljárás**
2. A **Vállalkozó** készre jelentése alapján a **Megrendelő** átadás-átvételi eljárást tűz ki legkésőbb a kivitelezés befejezési határidejére az érintettek meghívásával. A **Vállalkozó** a készre jelentést – várható késedelem esetén annak írásbeli előrejelzését – a határidő napját megelőző 10. napig köteles eljuttatni a **Megrendelő**höz.
3. A jelen szerződés szerinti munkák elvégzését követően az átadás-átvételi dokumentáció része
4. Megvalósulási dokumentáció átadása a **Megrendelő**nek 1 (egy) papír alapú és 1 elektronikus (pdf, fotó, stb.) példányban (benne a felhasznált anyagok, szerkezetek és a beépítés minőségének dokumentumaival, vizsgálati eredményekkel, szabványossági minősítő iratokkal, nyilatkozatokkal, stb.)
5. A teljesítés feltétele a létesítmény átadása, az elvárt dokumentumokkal együtt.
6. A **Megrendelő** kapcsolattartó képviselője:

név: **Lóczi Krisztián** osztályvezető

mobil: +36 (20) 537-7827

cím: Oroszlányi Közös Önkormányzati Hivatal – 2840 Oroszlány, Rákóczi Ferenc út 78.

e-mail: [**loczi.krisztian@oroszlany.hu**](mailto:loczi.krisztian@oroszlany.hu)

1. **Vállalkozó** képviselője:

név:

mobil:

cím:

e-mail:

1. **Pénzügyi feltételek**
   1. Az ellenszolgáltatás összege (Vállalkozói Díj):

**Vállalkozó**t a fentiek szerint meghatározott munkák ellenértékeként **…** **Ft + 27% ÁFA**, mindösszesen **…** **bruttó Ft**, azaz **…** **forint** Vállalkozói Díj illeti, melynek megfizetésére **Megrendelő** kötelezettséget vállal. **Megrendelő** kijelenti, hogy a jelen szerződés teljesítéséhez szükséges pénzügyi fedezet rendelkezésére áll.

* 1. **Megrendelő** előleget bocsát **Vállalkozó** részére, legfeljebb a szerződés értékének forgalmi adó nélkül számított **25 %-a mértékig**; **… + 27% ÁFA**, mindösszesen **bruttó … Ft**, azaz **… forint** összegben. Az **előleg igénybevételének módja:** előlegbekérő kiállítása. Az átutalt előleg összegéről **Vállalkozó** az átutalást követően, *az általános forgalmi adóról szóló 2007. évi CXXVII. törvény* előírásainak megfelelő, a **banki jóváírás napjával megegyező teljesítési dátumú előlegszámlát** bocsát ki.
  2. Tekintettel arra, hogy a jelen kivitelezés tárgya építési engedélyhez kötött építési beruházás, így a kifizetés során az általános forgalmi adóról szóló 2007. évi CXXVII. törvényben meghatározott **„fordított áfa”** szabályai szerint kell eljárni.
  3. **Vállalkozó** a **végszámláját** a **VII.1. pont**ban meghatározott Vállalkozói Díjról, a **VI. pont** szerinti, **hiánytalan átadás-átvételi eljárás** során készült jegyzőkönyv keltezésével megegyező teljesítési dátummal jogosult kiállítani, amelyben elszámolásra kerül a **VII.2. pont** szerinti előleg összege. A végszámla fizetési határideje a számla keltétől számított 30 naptári nap.

1. **Teljességi nyilatkozat**
2. **Vállalkozó** nyilatkozik, hogy a fenti ajánlati árat a szerződés **II/1. pont**ja szerinti Ajánlattételi eljárásban rögzített műszaki tartalommal történő megvalósításához szükséges **minden költségre figyelemmel tette.**
3. **Vállalkozó** a szerződés teljesítéséért a jelen pontban írtakon kívül egyéb jogcímen ellenszolgáltatásra nem jogosult.
4. Jelen szerződésben rögzített Vállalkozói Díj **átalányáras**, ennek megfelelően a szerződés tárgyát képezi minden olyan munka megvalósítása, amely az ajánlati dokumentációban szerepel (rajzi és szöveges munkarészek), bizonytalanság esetén a **Megrendelő** számára kedvezőbb megoldás, szerkezet, anyag, stb. alkalmazásával. A munka mennyiségének előzetes ellenőrzése a **Vállalkozó** feladata. Többletmunka elszámolására nincs mód.
5. **Egyéb rendelkezések**
6. **Felek** megállapodnak abban, hogy esetleges jogvitáikat elsődlegesen békés úton, tárgyalások útján rendezik. Ha ez nem vezet eredményre, vitáik eldöntésére a **Megrendelő** székhelye szerinti bíróság kizárólagos illetékességét kötik ki.
7. Az ajánlattevőként szerződő fél a szerződésszegésével okozott kárért teljes kártérítési felelősséggel tartozik.
8. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, az építőipari kivitelezési tevékenységről szóló 191/2009. (IX.15.) Kormányrendelet irányadók.

***Felek*** *jelen 4 (négy) sorszámozott lapból álló és 3 (három) eredeti példányban készült szerződést annak elolvasása és értelmezése után, mint akaratukkal mindenben megegyezőt, jóváhagyólag írják alá.*

**Oroszlány**, 2023. október ….

………...............................……………….. ………...............................………………..

**Megrendelő Vállalkozó**

képv. Lazók Zoltán polgármester képv. … ügyvezető

Ellenjegyzem: Pénzügyi ellenjegyzés:

……........................……………….. ……........................………………..

**Dr. File Beáta Bársony Éva**

jegyző pénzügyi osztályvezető